Nato-virkailija: Liittoutuman olisi puolustettava myös Suomea ja Ruotsia, jos maiden kimppuun hyökättäisiin

Puolustamiseen olisi moraalinen velvoite, sanoo korkea-arvoinen Nato-virkailija Hans Helseth.

Suomen Puolustusvoimat osallistui Naton järjestämään Trident Juncture 2015 -harjoitukseen Bejassa Portugalissa. Mukana Suomelta oli ilmavoimien Hornet F-18 -koneita. Suomen kone rullaa kiitoradalle, Yhdysvaltojen F-16 etualalla odottaa vielä vuoroaan.­

Naton pitäisi puolustaa Suomea ja Ruotsia, jos nämä joutuisivat aseellisen aggression kohteeksi, vaikka kumpikaan maa ei ole Naton jäsen, sanoi korkea-arvoinen Nato-virkailija Hans Helseth keskiviikkona Berliinissä.

Helseth osallistui Berliinissä turvallisuuskokoukseen, jossa aiheena oli kasvava huoli Venäjän varustautumisen vuoksi.